Henri Kantonen

Henri Kantonen (s. 20. elokuuta 1997) on suomalainen koripalloilija, joka on viimeisimpänä pelannut Korisliiga-joukkue Helsinki Seagullsissa. Aikaisemmin Kantonen on pelannut Korisliigaa Salon Vilppaassa, Kouvoissa ja Karhubasketissa, sekä Ranskan toiseksi korkeimmalla sarjatasolla Pro B-liigaa Aix Mauriennessa ja Liettuan BC Mažeikiaissa.

Karhu Basketissa Kantonen on voittanut kaksi Suomen-mestaruutta. Hänet on valittu Korisliigan kehittyneimmäksi pelaajaksi kaudella 2018-2019. Koronapandemian keskeyttämällä kaudella 2019-2020 järjestettiin virallisten kauden pelaajapalkintojen sijaan Koripalloliiton yleisöäänestys, jossa hänet äänestettiin vuoden pelaajaksi ja vuoden kehittyneimmäksi pelaajaksi.

 Pelaajaura 

Torpan Poikien kasvatti Kantonen aloitti koripallon pelaamisen viisi vuotta täyttäessään.https://kouvot.fi/henri-kantonen-urheilullinen-nuorukainen/  Hän pelasi menestyksekkään junioriuran huipennuksenaan A-poikien SM-sarjan vuoden pelaajan palkinto kaudella 2015–2016. Hän voitti samalla kaudella ToPossa A-poikien Suomen mestaruuden, ja aikaisemmin hän saavutti SM-hopean sekä A- että B-pojissa. Kantonen pelasi myös alle 20-vuotiaiden ikäluokan maaotteluita.Henri Kantonen – Suomen Koripalloliitto

A-poikaikäisenä Kantonen siirtyi pelaamaan myös miesten valtakunnallisiin sarjoihin: kaudella 2014–2015 hän pelasi M1DB:tä Pussihukissa, ja seuraavan kauden hän edusti M1DA-joukkue JKS:aa.http://www.basket.fi/uutiset/kaikki_uutiset/?x122462=30755159

Kesäkuussa 2016 Kantonen teki 1+2-vuotisen sopimuksen Korisliigassa pelanneen Kouvojen kanssa.http://www.basket.fi/uutiset/kaikki_uutiset/?x122462=40258770 Kantonen pelasi Pieti Poikolan valmentamissa Kouvoissa kaudella 2016–2017 säännöllisiä hajaminuutteja rotaatiopelaajana, mutta hän pelasi lisäksi Kouvojen M1DB:n reservijoukkueen runkopelaajana.

Kesäkuussa 2017 Kantonen teki sopimuksen Kauhajoen Karhuun.http://www.basket.fi/uutiset/kaikki_uutiset/?x122462=48912148 Karhussa Kantonen teki läpimurtonsa Korisliigaan ollen yli puolet otteluista avausviisikossa. Runkosarjassa hän kirjautti ottelukeskiarvoikseen 22 minuuttia, 6,7 pistettä kolmen pisteen heittojen onnistuttua 45,8-prosenttisesti, 3,0 levypalloa ja 2,4 koriinjohtanutta syöttöä. Kantosen pelattua hyvällä itseluottamuksella avausviisikkopaikan arvoisesti hän helpotti myös Bojan Sarcevicin rasitusta Karhun takakentällä. Karhu voitti kauden päätteeksi Suomen mestaruuden, ja Kantonen valittiin Korisliigan vuoden kehittyneimmäksi pelaajaksihttps://www.basket.fi/basket/uutiset/kotille-tuplasti-kunniaa-palkintogaalassa-sarcevic-ja-laakso-mestari-karhun-palkitut/.

Toukokuussa 2018 Kantonen siirtyi Salon Vilppaaseen kaksivuotisella sopimuksella. Toukokuussa 2020 hän siirtyi Ranskan toiseksi korkeimmalla sarjatasolla pelaavan Aix-Mauriennen riveihin.Korisliigan parhaaksi äänestetty Kantonen siirtyy Ranskan kakkosliigaan Yhden Ranskassa pelatun kauden jälkeen Kantonen palasi Suomeen ja KarhuBasketiin, jonka kanssa teki elokuussa 2021 kaksivuotisen sopimuksen.Susijengiin murtautunut Henri Kantonen vahvistaa Karhu Basketia Syyskuussa 2023 hän teki KarhuBasketin kanssa vuoden mittaisen jatkosopimuksenHENRI KANTONEN PALAA KARHUBASKETTIIN, mutta päätti pian tämän jälkeen käyttää sopimuksessaan ollutta ulkomaapykälää ja siirtyi Liettuaan M Basket Mazeikian joukkueeseen yksivuotisella sopimuksellaHenri Kantonen Liettuaan Daniel Dolencin joukkuetoveriksi. Liettuaan siirryttyään Kantonen kärsi polvivammasta, joka piti hänet pois pelikentiltä noin vuoden. Tammikuussa 2025 hän teki loppukauden kattavan sopimuksen Korisliigassa pelaavan Helsinki Seagullsin kanssa.KAKSI KORISLIIGA-MESTARUUTTA VOITTANUT HENRI KANTONEN ON SEAGULLSIN UUSI VAHVISTUS

 Maajoukkue 

Kantonen pelasi alle 20-vuotiaiden ja miesten haastajajoukkueen maaotteluita. Miesten maajoukkueessa hän pelasi ensimmäisen kerran Latviaa vastaan 31. elokuuta 2018https://www.basket.fi/basket/uutiset/susijengin-perjantain-tulokasviisikossa-osaamista-ja-potentiaalia/.Maajoukkuetilastot – Suomen Koripalloliitto

 Saavutukset 

Korisliigan vuoden pelaaja 2020
Korisliigan vuoden kehittynein pelaaja 2018, 2020
 Suomen mestaruus 2018

 Pelityyli ja ominaisuudet 

Urheilulehti kuvaili kauden 2017–2018 päätösarvioissaan Kantosta työteliääksi, urheilulliseksi ja taitavaksi takamieheksi, joka on takamieheksi myös pitkä (198 cm).

 Lähteet 
 Henri Kantonen Suomen Koripalloliitto
 Maajoukkuetilastot Suomen Koripalloliitto

 Viitteet 

Luokka:Suomalaiset koripalloilijat
Luokka:Vuonna 1997 syntyneet
Luokka:Elävät henkilöt